ΓΡΑΠΤΗ ΕΡΩΤΗΣΗ E-3149/00

υποβολή: Ilda Figueiredo (GUE/NGL) προς την Επιτροπή

(6 Οκτωβρίου 2000)

Θέμα: Χρησιμοποίηση των κοινοτικών πόρων

Η πορτογαλική βιομηχανία Preceram, SA, που εδρεύει στο Pombal (Πορτογαλία), η οποία ασκεί δραστηριότητα στον τομέα της κεραμικής, χρησιμοποιεί ακόμα μεθόδους παραγωγής που ρυπαίνουν και που προκαλούν τεράστιες ζημίες στους γεωργούς της περιοχής, όπως αποδεικνύεται από εκθέσεις τις οποίες εκπόνησαν ειδικοί της Περιφερειακής Διεύθυνσης Γεωργίας του Beira Litoral, χωρίς ποτέ να έχουν εισπράξει καμία αποζημίωση. Οι πευκώνες και οι καλλιέργειες αμπέλου, αραβόσιτου και οπωροφόρων δένδρων παρουσιάζουν τακτικά εμφανή συμπτώματα βακτηρίωσης και σοβαρών παραμορφώσεων.

Σύμφωνα με τις διαθέσιμες πληροφορίες, η επιχείρηση εξασφάλισε κοινοτικούς πόρους για την εισαγωγή λιγότερο ρυπογόνων τεχνολογιών όμως, σύμφωνα με τους γεωργούς της περιοχής η κατάσταση παραμένει αμετάβλητη.

Θα μπορούσε η Επιτροπή να παραθέσει πληροφορίες όσον αφορά τους οικονομικούς πόρους που έλαβε ως βοήθεια η επιχείρηση, καθώς και για τα μέτρα που προβλέπονται προκειμένου η εν λόγω επιχείρηση να σταματήσει να ρυπαίνει σε βάρος της γεωργίας της περιοχής στην οποία είναι εγκατεστημένη;

Συμπληρωματική απάντηση του κ. Barnier εξ ονόματος της Επιτροπής

(1η Αυγούστου 2001)

Η πορτογαλική επιχείρηση Preceram - Indstrias de Construo έλαβε τις ακόλουθες κοινοτικές ενισχύσεις στο πλαίσιο των Διαρθρωτικών Ταμείων.

Εγκρίθηκε ένα έργο στο πλαίσιο του PNCIAP/SIBR (Sistema de incentivos regionais) που αποτελεί τμήμα του Κοινοτικού Πλαισίου Στήριξης για τις πορτογαλικές περιφέρειες που είναι επιλέξιμες στο πλαίσιο του στόχου 1 για την περίοδο προγραμματισμού 1989-1993. Το ύψος της συγχρηματοδότησης του Ευρωπαϊκού Ταμείου Περιφερειακής Ανάπτυξης (ΕΤΠΑ) ανερχόταν σε 133,8 εκατομμύρια PTE (περίπου 670 000).

Στο πλαίσιο του επιχειρησιακού προγράμματος εκσυγχρονισμού του οικονομικού ιστού, που αποτελεί τμήμα του Κοινοτικού Πλαισίου Στήριξης για τις πορτογαλικές περιφέρειες που είναι επιλέξιμες στο πλαίσιο του στόχου 1 για την περίοδο προγραμματισμού 1994-1999, εγκρίθηκαν τέσσερα έργα στο πλαίσιο των ακόλουθων μέτρων:

- μέτρο 3.1 τουποπρογράμματος Βιομηχανία (PEDIP): έργο διάγνωσης και στρατηγικής ανάλυσης. Η συγχρηματοδότηση του ΕΤΠΑ ανερχόταν σε 17 000·

- μέτρο 3.3 τουποπρογράμματος Βιομηχανία (PEDIP): έργο καινοτομίας και διεθνοποίησης των δομών της επιχείρησης. Η συγχρηματοδότηση του ΕΤΠΑ,πό μορφή επιδοτήσεως επιτοκίου, ανερχόταν σε 375 000 περίπου και η συγχρηματοδότηση του Ευρωπαϊκού Κοινωνικού Ταμείου ανερχόταν σε 180 000·

- μέτρο 3.5 τουποπρογράμματος Βιομηχανία (PEDIP): έργο τεχνολογικού εκσυγχρονισμού της επιχείρησης. Η συγχρηματοδότηση του ΕΤΠΑ ανερχόταν σε 154 000 περίπου·

- μέτρο 1 τουποπρογράμματος Εμπόριο καιπηρεσίες: έργο διάγνωσης και στρατηγικής διεθνοποίησης. Η συγχρηματοδότηση του ΕΤΠΑ ανερχόταν σε 36 000 περίπου.

Στο πλαίσιο τουποπρογράμματος Γ, Παραγωγικότητα και τεχνική βοήθεια, της κοινοτικής πρωτοβουλίας RETEX(1), χορηγήθηκε συγχρηματοδότηση από το ΕΤΠΑ, ύψους περίπου 112 000, για ένα πρόγραμμα που αποσκοπεί στην αύξηση της παραγωγικότητας της επιχείρησης.

Κανένα από τα προαναφερθέντα έργα δεν αφορούσε άμεσες επενδύσεις στον τομέα του περιβάλλοντος. Εντούτοις, ορισμένες επενδύσεις που πραγματοποιήθηκαν, επέτρεψαν βελτιώσεις, ιδίως τη μείωση του επιπέδου τέφρας και των άκαυστων σωματιδίων κατά τη διαδικασία παραγωγής.

Σύμφωνα με τα στοιχεία που ελήφθησαν από την πορτογαλική Γενική Διεύθυνση Περιβάλλοντος, η επιχείρηση εφάρμοσε μέτρα με σκοπό την τήρηση της ισχύουσας νομοθεσίας για το περιβάλλον. Εξακολουθούν ναφίστανται προβλήματα, τα οποία αναμένεται να επιλυθούν σύντομα, ιδίως με τη χρησιμοποίηση του φυσικού αερίου.

(1) Μετατροπή του τομέα τηςφαντουργίας.